Delta
Vide etiam paginam discretivam: Delta (discretiva). Delta (Graece δέλτα, maiusculum Δ, minusculum δ) est quarta alphabeti Graeci littera. Ex daleth 𐤃, littera Phoenicia, ortum, D, litteram Latinam, et Д, litteram Cyrillicam, peperit. In Graeco numerorum systemate, quattuor vel quartum denotat. Delta minusculum et maiusculum sunt symboli usitati in mathematica et physica. Forma litterae est triangulum, tesselatio per triangulos deltilus vocatur.